Vajda Árpád szerint Faragó Klára Magyarország legjobb női sakkozója volt. A Budapesti Sakk-kör tagja volt, ahová rendszeresen lejárt. Először a FIDE 1926. évi, budapesti kongresszusa alkalmából a 2. nemhivatalos sakkolimpiával párhuzamosan rendezett női versenyen olvasható a neve, ez volt első komoly nyilvános versenye, amelyen a nyolc résztvevő között a 4−6. helyen végzett a brit Edith Holloway, az osztrák Paula Kalmar-Wolf és Gisela Harum mögött. 1928. januárban Abonyi István 105 táblás világrekord szimultánján döntetlent ért el.